**Лекция сабақтарын жүргізудің әдістемелік нұсқаулары.**

Жоғары Оқу орындарындағы лекция сабақтары ұйымдастырудың түрі және оқыту методикасы ретінде

 Лекция сабақтарының мақсаты мен міндеті:

* студенттерге оқытылатын пән туралы жүйелі түсініктерді қалыптастыру;
* студенттерге оқытылатын елдің тарихи дамуының заңдылықтарын игеру;
* студенттерді танымның ғылыми методикасымен таныстыру; алған білімін шығармашылық тұрғыда пайдалана білу;
* жеке тұлғаның рухани-интеллектуалдық дамуы;

 Лекция сабақтары әртүрлі формада жүргізіледі: «түйінді мәселелі лекция», лекция-диалог , лекция-консультация, «дөңгелек стөл» және т.б.

 Әрбір жаңа лекция барысында студент осы лекцияның конспектілерімен танысуына болады.

 Лекция сабағы барысында студент міндетті:

* лекция жазуы;
* лекторға сұрақ қою;
* пікірталастарға қатысу.

Лекция сабағы аяқталғаннан кейін оқытушы студенттердің жазған лекцияларын тексеруіне болады.

**Семинар сабақтарын жүргізудің әдістемелік нұсқаулары.**

Семинар сабақтары, практикалық-семинар сабақ тары және СӨЖ қазіргі заманғы оқу процессінің маңызды ұйымдастыру формаларының бірі болып табылады.

 Семинар сабақтарының мақсаты мен міндеті-студенттерде бүкіл кәсіби-бағыттағы қабілеттер кешенін қалыптастыру (гностикалық, жобалық, икемделу, ұйымдастырушылық және т.б.).

 Семинар сабақтары оқу курсының модульдік-интегративтік құрылымына сәйкес құрылып,

 -тақырып, қосымша тақырып, талқылауға арналған кеңейтілген сұрақтар;

 -глоссарий;

 -ұсынылатын әдебиеттер тізімі;

 -негізгі конспект;

 -типтік міндеттерді шешуден тұрады.

 Семинар сабақтарын өткізу технологиялары алуан түрлі: пікірлер (көзқарастар, теориялар) тоғысына негізделген диалогтық технология; процесстердің (обьектілерді, құбылыстарды, оқиғаларды) дамуын қарастыру, олардың сипатын, себептерін айқындау. Бұл технология басқа да технологиялардың: ойын, жобалық, ақпаратты-компьютерлік, сыни пайымдауды дамыту және т.б. негізінде жатыр.

 Семинарда студенттің іс-әрекеті студенттерді кәсіби дайындау сапа менеджментінің талаптарына сай және белгіленген тәртіптерге сәйкес бағаланады. Лекция немесе семинар сабақтарының соңында қойылып, танымдық қызығушылық туғызып және пікірталасқа айналған сұрақтарды СӨЖ-ге жоспарланған тапсырмалар ретінде шығаруға болады.

Семинар сабақтары лекция курстармен тығыз байланысты. Семинар сабақтарының басты мақсаты- студенттерді әр түрлі тарихи кезеңдегі әр түрлі мазмұндағы деректермен өз бетімен жұмыс істеуге үйрету. Деректерді іздеп табу, таңдау сыни талдай білу қабілетін қалыптастыру. Семинар сабақтарын жүргізудің міндеті:

* Пәнді оқыту барысында қажетті деректермен және әдебиеттермен таныс болу;
* Деректерге талдау жасай білу қабілетін қалыптастыру және оны іс жүзінде пайдалана білу мүмкіндігін игеру;
* Семинар сабақтарында оқытылатын елдің тарихының тарихнамасының зерттелу деңгейіне көңіл бөлу;
* Ауызша және жазбаша түрдегі баяндаманың құрылымының логикалық негізділігіне қол жеткізу, материалдарды жинау, топтастыру және оларға талдау жасау негізінде сараптама жасау методикасын қалыптастыру;
* Семинар сабақтарында студенттердің ғылыми ой-пікірлері мен тұжырмдарының қалыптасуына көмектесу;
* Семинар сабақтарында баядамашының және сөз сөйлеген студенттердің сөйлеу мәдениетіне көңіл бөлу;

**СӨЖ (Студенттің Өзіндік Жұмысы) тапсырмаларын орындауға бағытталған әдістемелік нұсқау.**

**Өзіндік жұмыстың мақсаты** студенттің лекция материалдарын игеру барысында теориялық білімдерді қолдана отырып, ғылыми тұжырымдарын бекітуді, өз методикасын және зерттеп отырған мәселеге пікірін қалыптастыру қабілетін арттыру.

 СӨЖ тапсырмалары аудиториялық сабақтарда қарастырылмайтын тақырыптардың жекелеген сұрақтарынан тұрып, оларды студенттердің дербес оқуына беріледі.СӨЖ бойынша тапсырмалардың (конспектілер, рефераттар, баяндамалар және т.б.) орындалғанын тексеруді семинар немесе аралық бақылау кезінде, болмаса сабақтан тыс кезде мұғалім жүргізеді.

 Студент өзіндік жұмысын көпшілік алдында талқылауы процессінде шешендік шеберлігі шыңдалып, әрі топтың басқа мүшелерінің талқыланып жатқан мәселені түсіну белсенділігі артады.

 Көрнекі құралдар ретінде карта, видео және аудио материалдарын пайдалануына болады.

 СӨЖ тапсырмаларын орындауда студентке қойылатын басты талап студент жұмысты белгіленген уақытқа орындап, қорғауы керек.